रघुवीर नारायण
रघुवीर नारायण (31 अक्टूबर 1884 – 1 जनवरी 1955) चाहे रघुबीर नारायण भोजपुरी आ अंग्रेजी कवि आ भारतीय स्वाधीनता। सैनानी रहलें।  इनऽकर भोजपुरी कविता बटोहिया के वन्दे मातरम् के बराबर लोकप्रियता मिलल आ भोजपुरी भाषा में भारत के राष्ट्रीय गीत मानल जाला। रघुवीर नारायण भोजपुरी मे विजय नायक रामायण के रमणीय साहित्यिक सर्जन कके साहित्य रूपी आकाश मे सितारा नियन चमऽकत बारे।

जिनगी
इनऽकर जनम 31 अक्टूबर 1884 के बिहार के सारण जिला के नयागाँव में भइल रहे। छपरा में प्राथमिक शिक्षा आ उच्च शिक्षा पटना कालेज से पूरा कइलें।  कॉलेज के दिन में उनुकर अंग्रेजी कविता के सराहना ब्रिटिश प्रोफेसरन से मिलल।  1902-1905 के बीच पटना कॉलेज में रहत घरी ऊ आपन अधिकतर कविता लिखलें। कला स्नातक पूरा कइला के बाद उ बिहार के पूर्णिया जिला के बनैली एस्टेट के राजा कृत्यानन्द सिंह के निजी सचिव बनले। 1952-53 में बिहार सरकार इनके साहित्यसेवी पुरस्कार से सम्मानित कइलस।

सर्जल साहित्य

भोजपुरी
बटोहिया
भारत भवानी 
रघुवीर रस रंगा 
रघुवीर पुत्र पुष्पा 
निकुंज कला 
रघुवी रस गंगा

अंग्रेजी
 A Tale of Bihar(बिहार के खीसा)

संदर्भ
भोजपुरी-भाषा के कवि